Diari Oficial de la Generalitat Valenciana


Sumari del DOGV 6717, del 20-02-2012 (2012/1231)

Notificació de la sentència dictada en el judici ordinari número 960/2009.
--------------------------------------------------------------------------

### Dades del document

Número de DOGV
:   6717

Data del DOGV
:   20-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1231


Organisme emissor
:   Jutjat de Primera Instància i Instrucció Número 4 d'Alzira

Tipus de document
:   Edicte

Notificació de la sentència dictada en el judici ordinari número 960/2009. [2012/1231]  
Procediment ordinari 000960/2009  
De: Banco Bilbao Vizcaya Argentaria, SA.  
Procuradora: Sara Blanco Lleti.  
Contra: Constanta Gheorghe.  
Procurador/a: -  
En aquest procediment ordinari, seguit a instàncies de Banco Bilbao Vizcaya Argentaria, SA, contra Constanta Gheorghe, s'ha dictat la sentència que, literalment, és com segueix:  
«Sentència número 0005/2011  
Alzira, 18 de gener de 2011  
Elisa Guasp Gómez, magistrada titular del Jutjat de Primera Instància i Instrucció número 4 d'Alzira, he vist les actuacions de judici ordinari precedents, registrades amb el número 960 de l'any 2009, seguit a instàncies de la mercantil Banco Bilbao Vizcaya Argentaria, SA, presentada a judici per la procuradora dels tribunals Sara Blanco Lleti i assistits pel lletrat Roberto Peñarrubia, contra Constanta Gheorghe, declarada en situació processal de rebel·lia, resolc sobre la base dels següents:  
Antecedents de fet  
Primer. La procuradora dels tribunals, Sara Blanco Lleti, en la representació indicada i mitjançant un escrit que, per torn de repartiment, va correspondre a aquest Jutjat, va presentar el dia 30 de juliol de l'any 2009 una demanda de judici ordinari per a reclamar una quantitat que té l'import de 14.066,59 euros de principal, més els interessos de demora pactats al tipus del 20% anual que es produeix des del 8 d'abril de 2009, així com l'abonament de les costes que es causen en aquest plet.  
Segon. Una vegada admesa a tràmit la demanda, mitjançant la interlocutòria de 30 d'octubre de l'any 2009, es va traslladar la còpia de la demanda i dels documents presentats a la part demandada.  
Se la va citar a termini amb el lliurament de la cèdula de citació perquè la contestara dins del termini de 20 dies hàbils computats des del moment de la citació a termini.  
Mitjançant la provisió de data 31 de març de l'any 2010, es declara a Constanta Gheorghe en una situació de rebel·lia processal.  
Tercer. A fi de donar compliment al mandat contingut en l'article 414 de la Llei d'Enjudiciament Civil, les parts van ser convocades per a la celebració de l'audiència prèvia. Aquesta va tindre lloc el dia 14 de gener de l'any 2011, amb l'única assistència de la part actora, la qual es va afirmar i ratificar en el seu escrit de demanda i va sol·licitar com a única prova la documental unida a les actuacions i va demanar, de conformitat amb l'article 429.8 de la Llei d'Enjudiciament Civil, que les actuacions resten pendents del dictat de sentència. Una vegada admesa la documental sol·licitada per la part actora, es va aplicar el que disposa l'article 429.8 de la Llei d'Enjudiciament Civil, i les actuacions van restar pendents del que esmente la sentència.  
Quart. En la tramitació d'aquest procediment s'han observat i complit les prescripcions legals.  
Fonaments de dret  
Primer. En aquesta relació jurídic processal, la part actora exercita una acció personal de reclamació d'una quantitat de 14.066,59 euros en concepte de principal, més els interessos de demora pagats al tipus del 20% anual que es produeixen des del 8 d'abril de 2009, així com les costes judicials que es causen. La part fonamenta la seua acció en l'incompliment de contracte de préstec concertat per les parts.  
  
Contra l'acció descrita, la demandada no hi compareix.  
Segon. De la conjunta apreciació de la prova practicada, i seguint també el que estableix l'article 217 de la Llei d'Enjudiciament Civil, no consten acreditats tots els fets exposats per l'actora al seu escrit de demanda, si bé la part actora afirma en el seu fet primer que, en data 9 d'agost de l'any 2006, va subscriure amb la demandada i a través del caixer automàtic del Banco Bilbao Vizcaya Argentaria una pòlissa de préstec per un import de 10.000 euros, tanmateix no consta suficientment acreditat a judici d'aquesta jutjadora de la documental aportada que se subscriguera amb la demandada aquest contracte, únicament consta en les actuacions l'acta de protocol·lització genèrica de les estipulacions contractuals, de data 29 de maig de l'any 2006, és a dir, amb mancança prèvia a la subscripció entre l'actora i la demandada de l'esmentat contracte, ja que a l'escrit de demanda es diu que es va realitzar en data 9 d'agost de l'any 2006; reitera aquesta jutjadora que a l'acta de protocol·lització no hi consta cap dada de la demandada i, en conseqüència, no s'aporta a les actuacions l'original de la pòlissa de préstec.   
  
Subscrit a través de caixer automàtic entre l'actora i la demandada a fi d'acreditar suficientment l'import total prestat, l'interés anual i l'interés de demora, en les condicions que es diuen en el fet segon de l'escrit de demanda, únicament consta un document de data 23 de juliol de l'any 2009 en què es fa constar un ingrés al compte de la demandada per un import de 10.000 euros i el concepte de préstec, no obstant el que s'ha indicat anteriorment també es fa constar que els titulars del compte en són dos no solament la demandada sinó Simica Gheorghe, pel que fa a aquest o aquesta darrera es desconeix si la seua condició de titular del compte és com a mer titular o com prestatari degut a l'absència de la pòlissa de préstec original; a la vista del que s'ha exposat, aquesta jutjadora ha d'afegir que no consten acreditats suficientment a judici d'aquesta jutjadora, pels documents que consten en les actuacions, els impagaments als quals al·ludeix la part actora en el seu escrit de demanda fet tercer i amb referència al període d'octubre de l'any 2006 i següents; és per això que n'hi hauria prou al parer d'aquesta jutjadora que la mercantil actora haguera aportat a les actuacions els rebuts retornats per la demandada a fi d'acreditar efectivament la realitat dels impagaments, no que s'aporta a les actuacions el document número 1, i 2 realitzat i confeccionat ad hoc per la part actora a manera de certificat de deute com si es tractara aquestes actuacions de l'execució de títol no judicial, entén aquesta jutjadora que són documents creats per la part actora i no acrediten la totalitat de les afirmacions contingudes a l'escrit de demanda, és per això que, en absència de la documentació pertinent que acredite la realitat del deute i el possible incompliment de la demanda, cal desestimar la demanda i absoldre a la demandada de les peticions contingudes a l'escrit de demanda.  
Tercer. Pel que fa a les costes processals, i de conformitat amb el que disposa l'article 394.1 de la Llei d'Enjudiciament Civil, en els casos de desestimació de la demanda s'imposen les costes processals causades a l'actora.  
Vistos els preceptes legals esmentats, concordants i tots altres que hi són aplicables de manera general i pertinent.  
Dispositiva  
Estime la demanda formulada per la mercantil Banco Bilbao Vizcaya Argentaria, SA, representada a judici per la procuradora dels tribunals Sara Blanco Lleti, contra Constanta Gheorghe, i en conseqüència declare que no hi pertoca i absolc la demandada de les peticions contingudes a l'escrit de demanda. Tot això amb la condemna expressa a costes a la part actora.  
Notifiqueu aquesta resolució a les parts, i feu-los saber que, contra aquesta resolució, es pot interposar un recurs d'apel·lació, que cal interposar de conformitat amb el que disposen els articles 455 i següents de la Llei d'Enjudiciament Civil, i que, s'haurà de preparar davant d'aquest tribunal dins del termini de cinc dies comptadors des de l'endemà de la notificació d'aquesta resolució.  
Aquesta és la meua sentència, que pronuncie, mane i firme.  
Publicació. La sentència anterior va ser llegida i publicada pel jutge que la subscriu, mentre celebrava audiència pública en el dia de hui; en done fe».  
I atés que la demandada esmentada, Constanta Gheorghe, es troba en parador desconegut, s'expedeix aquest edicte a fi que valga de notificació de forma deguda.  
  
Alzira, 18 de gener de 2012.- El secretari judicial: Antonio José Jiménez Hurtado.